Document ID: 31993L0051

Reference:
EUR-Lex - 31993L0051 - SK
Dôležité právne oznámenie
|
31993L0051
Úradný vestník L 205 , 17/08/1993 S. 0024 - 0025 Fínske špeciálne vydanie: Kapitola 3 Zväzok 51 S. 0186  Švédske špeciálne vydanie: Kapitola 3 Zväzok 51 S. 0186
Smernica Komisie 93/51/EHSz 24. júna 1993,ktorá stanovuje pravidlá prepravy určitých rastlín, rastlinných produktov alebo iných predmetov cez chránenú zónu a prepravy rastlín, rastlinných produktov alebo iných predmetov pôvodom v tejto chránenej zóneKOMISA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 77/93/EHS z 21. decembra 1976 o ochranných opatreniach proti zavlečeniu organizmov škodlivých pre rastliny alebo rastlinné produkty do spoločenstva a proti ich rozšíreniu v spoločenstve [1], naposledy zmenenú a doplnenú smernicou 93/19/EHS [2], a najmä na jej článok 6 (7) prvá a druhá zarážka,keďže uplatnenie režimu rastlinného zdravia v spoločenstve na spoločenstvo ako oblasť bez vnútorných hraníc zahŕňa uznávanie "chránených zón" stanovených pre určité rastliny, rastlinné produkty alebo iné predmety v súvislosti s jedným alebo viacerými škodlivými organizmami;keďže podľa ustanovení smernice 77/93/EHS s účinnosťou od 1. júna 1993 rastliny, rastlinné produkty alebo iné predmety, ktoré sú uvedené v prílohe V, časti A, sekcii II sa nesmú dovážať do konkrétnych chránených zón alebo sa nesmú prepravovať cez tieto chránené zóny, ak nie je na ich obaly alebo vozidlá, ktoré ich prepravujú pripojený rastlinný pas platný pre túto zónu, a ktorý bol úradne vystavený v súlade s ustanoveniami článku 10 (1) uvedenej smernice; keďže tieto ustanovenia neplatia v prípade nesplnenia určitých záruk, ktoré sa týkajú prepravy rastlín, rastlinných produktov alebo iných predmetov cez chránenú zónu, ktorá bola stanovená pre uvedené rastliny, rastlinné produkty alebo iné predmety v súvislosti s jedným alebo viacerými škodlivými organizmami; a keďže tieto ustanovenia možno splniť za menej prísnych podmienok ako sú podmienky stanovené v článku 6 (4) uvedenej smernice v súvislosti s rastlinami, rastlinnými produktmi alebo inými predmetmi, pôvodom z tejto chránenej zóny, a ktoré sa prepravujú v tejto chránenej zóne;keďže neexistujú všeobecne prijaté záruky, mali by sa stanoviť, s ohľadom na typické podmienky, za ktorých dochádza k takejto preprave, tak, aby sa zabezpečila primeraná zdravotná bezpečnosť rastlín;keďže opatrenia uvedené v tejto smernici sú v súlade so stanoviskom Stáleho výboru pre zdravie rastlín,PRIJALA TÚTO SMERNICUČlánok 11. Členské štáty sú povinné zabezpečiť splnenie podmienok stanovených v odseku 2, keď sa rastliny, rastlinné produkty alebo iné predmety, ktorých zoznam je uvedený v prílohe V, časť A, sekcia II smernice 77/93/EHS, ktoré pochádzajú z oblasti mimo chránenej zóny, ktorá bola stanovená pre uvedené rastliny, rastlinné produkty a iné predmety v súvislosti s jedným alebo viacerými škodlivými organizmami podľa článku 2 (1) h) smernice 77/93/EHS, prepravujú cez takúto zónu do konečného cieľa mimo zóny bez rastlinného pasu platného pre túto zónu.2. Musia sa splniť nasledujúce podmienky:a) použité obaly alebo, ak je to vhodné, použité vozidlá prevážajúce rastliny, rastlinné produkty alebo iné predmety uvedené v odseku 1 musia byť čisté a bez výskytu relevantných organizmov uvedených v odseku 1 a takej povahy, ktorá zaručí, že neexistuje riziko rozšírenia škodlivých organizmov;b) ihneď po zabalení musia byť obaly, alebo kde je to vhodné, vozidlá použité na prevoz rastlín, rastlinných produktov alebo iných predmetov, zabezpečené podľa prísnych rastlinnolekárskych noriem tak, aby nevzniklo riziko rozšírenia škodlivých organizmov v relevantnej chránenej zóne a aby sa nezmenila ich identita a splnili sa podmienky zodpovedných úradných orgánov uvedených v smernici 77/93/EHS, a zostali zabezpečené počas prepravy cez relevantnú chránenú zónu;c) rastliny, rastlinné produkty alebo iné predmety uvedené v odseku 1 musí sprevádzať doklad, ktorý sa bežne používa pre obchodné účely, v ktorom bude uvedené, že uvedené produkty pochádzajú z oblasti mimo relevantnej chránenej zóny a miestom určenia je oblasť mimo chránenej zóny.3. Ak sa počas úradnej kontroly, organizovanej podľa článku 11 (7) smernice 77/93/EHS a vykonanej v relevantnej zóne zistí, že sa požiadavky uvedené v článku 1 (2) nesplnili, ihneď sa musia podniknúť nasledujúce úradné opatrenia, ak ide o taký prípad a bez vplyvu na opatrenia, ktoré sa musia podniknúť, ak rastliny, rastlinné produkty alebo iné predmety nespĺňajú podmienky stanovené v smernici 77/93/EHS:- zapečatenie obalov,- prevoz, pod úradnou kontrolou, rastlín, rastlinných produktov alebo iných predmetov na miesto určenia mimo relevantnej chránenej zóny.Článok 21. Členské štáty sú povinné stanoviť, že menej prísne podmienky sa uplatnia na tie rastliny, rastlinné produkty alebo iné predmety, ktoré sú uvedené v prílohe V, časť A, sekcia II smernice 77/93/EHS, a ktoré pochádzajú z chránenej zóny a sú prepravované cez chránenú zónu, ktorá bola stanovená pre uvedené rastliny, rastlinné produkty alebo iné predmety v súvislosti s jedným alebo viacerými škodlivými organizmami.2. Pre účel odseku 1 možno uplatniť menej prísnu podmienku:úradné prehliadky uvedené v článku 6 (4) uvedenej smernice možno vykonať za podmienok uvedených v podrobných pravidlách pre kontroly v smernici Komisie 92/70/EHS z 30 júla 1992 pre účely uznania ochranných zón v spoločenstve [3].Článok 31. Členské štáty sú povinné uviesť do účinnosti zákony, iné právne predpisy a administratívne opatrenia potrebné na dosiahnutie súladu s touto smernicou v deň uvedený v článku 3 (1) smernice Rady 91/683/EHS [4]. Členské štáty sú povinné o tom bezodkladne informovať Komisiu.Keď členské štáty príjmu tieto opatrenia, tieto musia obsahovať odkaz na túto smernicu alebo musia byť doplnené týmto odkazom v čase ich úradného zverejnenia. Postup takých odkazov príjmu členské štáty.2. Členské štáty sú povinné bezodkladne oznámiť Komisii všetky opatrenia vnútroštátneho práva, ktoré príjmu v oblasti, na ktorú sa vzťahuje táto smernica. Komisia je povinná o tom informovať ostatné členské štáty.Článok 4Táto smernica je adresovaná členským štátom.V Bruseli, 24. júna 1993.Za KomisiuRené Steichenčlen Komisie[1] Ú. v. ES L 26, 31.1.1977, s. 20.[2] Ú. v. ES L 96, 22.4.1993, s. 33.[3] Ú. v. ES L 250, 29.8.199, s. 37.[4] Ú. v. ES L 376, 31.12.1991, s. 29.--------------------------------------------------

Summary:
Preprava určitých rastlín a rastlinných produktov cez chránené zóny
Preprava určitých rastlín a rastlinných produktov cez chránené zóny
 
ZHRNUTIE K DOKUMENTU:
Smernica 93/51/EHS – preprava určitých rastlín a rastlinných materiálov cez chránenú zónu a preprava materiálov s pôvodom v tejto chránenej zóne
ČO JE CIEĽOM SMERNICE?
Cieľom smernice je doplniť pravidlá v oblasti zdravia rastlín (v súčasnosti obsiahnuté v smernici 2000/29/ES), aby sa zabránilo zavlečeniu organizmov škodlivých pre rastliny alebo rastlinné produkty do stanovených chránených zón* EÚ a ich rozšíreniu. Medzi tieto organizmy patrí hmyz, hlísty (červy z rozsiahleho kmeňa hlístovcov, ako je škrkavka alebo mrľa) a baktérie.  Vďaka tejto smernici môžu krajiny EÚ povoliť zavedenie určitých rastlín do chránených zón alebo ich pohyb v rámci nich bez toho, aby bol potrebný rastlinný pas platný pre danú chránenú zónu, pokiaľ sú splnené určité podmienky.  
HLAVNÉ BODY
Krajiny EÚ môžu požiadať o stanovenie špeciálnej ochrany pred škodlivými organizmami pre celé svoje územie alebo jeho časť. Chránená zóna je definovaná vo vzťahu určitému škodlivému organizmu.  Všeobecné pravidlá stanovujú, že ak sa do istej zóny dovážajú alebo sa cez ňu prepravujú rastliny, rastlinné produkty a iné predmety (napr. určité druhy dreva alebo typy pôdy), ktoré sú potenciálnymi nositeľmi škodlivých organizmov relevantných pre určité chránené zóny, musia byť sprevádzané rastlinným pasom platným pre danú zónu.  V súvislosti s pohybom rastlín, rastlinných produktov a iných objektov v  chránenej zóne, pokiaľ majú pôvod mimo tejto zóny, však smernica 93/51/EHS stanovuje nasledujúce podmienky:obaly a vozidlá používané na prepravu rastlín musia byť čisté, bez výskytu relevantných organizmov a musia byť náležitého typu, ktorý zabráni riziku rozšírenia škodlivých organizmov;ihneď po zabalení a naložení musia byť obaly alebo vozidlá zabezpečené, aby nevzniklo riziko rozšírenia škodlivých organizmov v chránenej zóne; musia ostať zabezpečené počas prepravy;rastlinné materiály musí sprevádzať doklad, ktorý sa bežne používa na obchodné účely, v ktorom bude uvedené, že produkty pochádzajú z oblasti mimo chránenej zóny a miestom určenia je oblasť mimo chránenej zóny.  Ak sa počas úradnej kontroly zistí, že sa vyššie uvedené požiadavky nesplnili, obaly sa zapečatia a rastlinné materiály sa za asistencie príslušných úradov prevezú mimo chránenej zóny.  Podobné podmienky sa vzťahujú na rastlinné materiály, ktoré pochádzajú z chránenej zóny a sú prepravované cez chránenú zónu. Úradné kontroly však možno vykonať za podmienok uvedených v podrobných pravidlách pre kontroly vykonávané na účely identifikácie ochranných zón (smernica 92/70/EHS). Tieto podrobné kontroly sa vykonávajú v ročných intervaloch a zahŕňajú odber vzoriek rastlín, rastlinných produktov a rastového média v daných zónach.  
ODKEDY SA SMERNICA UPLATŇUJE?
Smernica sa uplatňuje od 24. júla 1993 a mala byť transponovaná do vnútroštátnych právnych predpisov krajín EÚ do 1. júna 1993 (dátum uvedený v smernici Rady 91/683/EHS, ktorá bola následne zrušená a nahradená smernicou Rady 2000/29/ES).
KONTEXT
Ďalšie informácie:Chránené zóny (Európska komisia).  
HLAVNÉ POJMY
Chránená zóna: stanovená na základe existujúceho nebezpečenstva, že by sa v nej vzhľadom na priaznivé ekologické podmienky mohol usídliť určitý škodlivý organizmus.
HLAVNÝ DOKUMENT
Smernica Komisie 93/51/EHS z 24. júna 1993, ktorá stanovuje pravidlá prepravy určitých rastlín, rastlinných produktov alebo iných predmetov cez chránenú zónu a prepravy rastlín, rastlinných produktov alebo iných predmetov s pôvodom v tejto chránenej zóne (Ú. v. EÚ L 205, 17.8.1993, s. 24 – 25)
SÚVISIACE DOKUMENTY
Nariadenie Európskeho parlamentu a Rady (EÚ) 2016/2031 z 26. októbra 2016 o ochranných opatreniach proti škodcom rastlín, ktorým sa menia nariadenia Európskeho parlamentu a Rady (EÚ) č. 228/2013, (EÚ) č. 652/2014 a (EÚ) č. 1143/2014 a zrušujú smernice Rady 69/464/EHS, 74/647/EHS, 93/85/EHS, 98/57/ES, 2000/29/ES, 2006/91/ES a 2007/33/ES (Ú. v. EÚ L 317, 23.11.2016, s. 4 – 104)
Nariadenie Komisie (ES) č. 690/2008 zo 4. júla 2008 o uznaní chránených zón vystavených osobitným zdravotným rizikám rastlín v Spoločenstve (prepracované znenie) (Ú. v. EÚ L 193, 22.7.2008, s. 1 – 6)
Následné zmeny a doplnenia smernice 2000/29/ES boli zahrnuté do základného textu. Toto konsolidované znenie má len informačnú hodnotu.
Smernica Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do spoločenstva a proti ich rozšíreniu v rámci spoločenstva (Ú. v. EÚ L 169, 10.7.2000, s. 1 – 112)
Pozri konsolidované znenie.
Smernica Komisie 92/70/EHS z 30. júla 1992, ktorá stanovuje podrobné pravidlá pre vykonávanie prieskumov na účely uznania chránených zón v rámci spoločenstva (Ú. v. EÚ L 250, 29.8.1992, s. 37 – 39)
Posledná aktualizácia 28.02.2018